Examen Psihologia Educatiei

Din punctul meu de vedere, elevii care au invatat in strainatate nu trebuie tratati, cel putin initial, ca si ceilalti elevi, deoarece nu sunt obisnuiti cu modul de predare si invatare din Romania. Lucruri precum volumul de munca, cantitatea de informatie sau chiar informatia in sine pot sa difere drastic.

In opinia mea, Ionel este perfect indreptatit sa nu inteleaga, dat fiind schimbul unitatii de invatamant, de la o tara la alta.

Matematica in sine nu pare atat de imposibila in momentul in care iti dai seama de ce se intampla de fapt in spatele acelor teoreme si axiome, sute de formule si demonstratii. Sunt sigur ca Ionel ar putea intelege mai bine daca ar incerca sa invete schematic. De asemenea, anumite grafice si ilustratii ar putea face diferenta dintre a intelege si a nu intelege anumite concepte. In acelasi timp, efortul trebuie sa vina si din partea elevului, deoarece sa te astepti sa intelegi matematica fara prea mult exercitiu este imposibil. Se spune ca repetitia este mama invataturii, iar acest lucru se aplica, evident, si in intelegerea matematicii. Astfel, as incerca sa lucrez cu Ionel cat mai mult, la tabla, eventual si in pauze daca elevul doreste. Evident, acest lucru se va desfasura fara vreo nota in catalog. Sunt de parere ca elevul roman este speriat sa fie scos de catre profesor sa lucreze la tabla, in fata clasei, deoarece se teme de consecintele faptului ca acesta nu s-ar descurca suficient de bine in rezolvarea exercitiului. Aceste frici provin din vina sistemului de notare. De asemenea, tot sistemul de notare face din scoala, o fuga dupa calificative, care nu mai atesta oricum 100% valoarea elevului la materia respectiva.

Elevul trebuie incurajat ca, daca va incerca in continuare, sigur va intelege la un moment dat, in niciun caz batjocorit de catre profesor si demoralizat prin remarci precum “Nu esti bun de nimic” / “Nu vei invata niciodata”. Intr-adevar, pana si aceste demoralizari pot reprezenta un stimul pentru anumiti elevi, dar sunt de parere ca este un “joc” periculos, deoarece nu se stie cum pot reactiona adolescentii cu o personalitate inca in formare si in cautarea unui ideal, care de altfel ar putea sa fie chiar profesorul de la clasa.

In acelasi timp, cel putin in cazul unei evaluari de orice fel, Ionel nu va putea fi tratat in mod diferit fata de ceilalti colegi ai sai, deoarece acest fapt i-ar neindreptati pe ei. Ionel este un baiat vorbaret care pune multe intrebari. De aici se deduce faptul ca este un baiat constincios, care, poate s-ar descurca foarte bine la matematica daca s-ar gasi pentru el modul potrivit de a prezenta lucrurile: fiind venit din Spania, este posibil ca modalitatea de invatare si predare sa fie diferita. Eu, in calitate de profesor, l-as intreba despre aceste diferente, cum ar prefera sa i se transmita informatia astfel incat sa poata intelege, macar pentru un nivel minim. Astfel, poate modul in care a fost invatat Ionel este, eventual superior celui folosit actual, iar prin schimbarea acestuia este posibil ca, pe langa Ionel, si alti elevi aflati in situatia lui sa evolueze. Sunt de parere ca rolul unui profesor este sa prezinte initial materia elevilor sai, astfel incat fiecare sa poata retine un minim de informatie, iar pentru elevii mult mai intersati de subiect, cat mai multa informatie. De asemenea, profesorul trebuie sa isi aleaga un mod de predare cu care sa poata atrage atentia elevilor, deoarece cel mai usor se invata cand esti interesat sau chiar pasionat de un subiect.

Ni se precizeaza ca Ionel se tot uita la ce fac colegii din fata si din spate, neintelegand modul de rezolvare al problemelor de matematica. Eu, ca profesor l-as incuraja pe Ionel sa se consulte in continuare cu elevii care au inteles materia in acel punct mai bine. Sunt de parere ca in Romania multi profesori nu incurajeaza lucrul in echipa, ceea ce mi se pare un lucru total gresit, deoarece aceasta este o calitate absolut necesara pentru orice om, si care se formeaza cel mai usor in timpul adolescentei. De asemenea, cand Ionel va cere colegilor explicatii, pe langa faptul ca va putea lega eventuale prietenii cu acele persoane (asta in cazul in care ei sunt elevi empatici, si nu il vor batjocori pentru faptul ca el nu a inteles o parte din materie la fel de bine), va realiza faptul ca informatia se poate invata din mai multe locuri, nu doar din scoala. Pe langa colegii care l-ar putea ajuta, eu i-as recomanda si anumite carti, e-book-uri sau site-uri de pe internet. Sunt de parere ca, in anul 2022 informatia se poate gasi destul de usor, trebuie doar sa stii cum sa o cauti.