**Operațiile estetice: nu doar un moft**

**Introducere**

Din cele mai vechi timpuri, oamenii au fost preocupați de felul cum arată. Cu toate acestea chirugia plastică s-a dezvoltat nu dintr-un moft, ci dintr-o necesitate.

Operațiile estetice țin de o anumită ramură a medicinei, numită *chirurgie plastică-elastică***.** Prin definiție, chirurgia plastică semnifică orice procedură care presupune reconstrucția sau modificarea aspectului sau formei unei părți a corpului. În acest eseu voi susține efectuarea operațiilor estetice, acestea fiind absolut necesare în anumite cazuri, iar în altele consider ca pot aduce beneficii vizibile anumitor persoane.

În prima parte a eseului argumentativ voi evidenția unul dintre avantajele subiectului abordat: uneori, operațiile estetice nu sunt menite doar pentru aspect, ci sunt necesare pentru sănătatea individului, apoi voi ilustra și unul dintre dezavantaje: urmările operațiilor estetice nu sunt întotdeauna unele fericite. Voi încheia eseul prin respingerea contraargumentului: beneficiile operațiilor plastice cu rol strict estetic.

**Cuprins**

Cel mai mare avantaj al operațiilor estetice este necesitatea din punct de vedere medical. Intervenții precum *blefaroplastia* **[[1]](#footnote-1) (**corecția chirurgicală a ploapelor căzute**),** dar și *deviația de sept* nu sunt operații absolut necesare pentru continuarea traiului, dar procedura aduce cu sine beneficii vizibile: ploapele căzute dau aspectul de ochi obosit, dar în cel mai rău caz pot micșora câmpul vizual, iar cea de-a doua intervenție îmbunătățește respirația. Un exemplu potent pentru acest argument este Alina Eremia, a cărei intervenție chirurgicală de deviație a septului a fost un succes. Artista menționează faptul că trebuia să facă operația cu mult timp în urmă: “Foloseam picături de nas în fiecare zi timp de 20 de ani. Se agravase, nu își mai făceau efectul. Rezultau nopți nedormite și migrene.” [[2]](#footnote-2)

Aș vrea să aduc în discuție și operațiile estetice concepute cu scopul de a ascunde suprafețele arse de pe corp. În cadrul acestora, cel mai semnificativ exemplu pe care îl pot da este dezastrul de la *Colectiv*. Au fost cazuri pentru care acest fel de operații estetice au reprezenat singura metodă prin care viețile victimelor au putut fi salvate. Rănile supraviețuitorilor sunt supuse și acum operațiilor estetice.

De asemenea, participanții în războaie apelau la astfel de operaţii pentru a se putea integra ulterior în societate. Ei erau adormiţi cu eter şi cloroform, însă efectul anesteziei nu era cel pe care îl cunoaştem în zilele noastre, iar tehnicile folosite în operaţie erau primitive. Dorinţa de a se îndrepta cât mai mult spre normalitate, îi făcea însă pe pacienţi să suporte orice chin. „Din cauza faptului că a fost un război de tranşee cele mai multe traume se desfăşurau în jurul feței. Armele nu erau atât de puternice încât să provoace decesul victimei şi atunci o mare parte de pacienţi ajungeau vii dar mutilaţi.”, spune chirurgul plastician, Dr. Emanuel Albu. [[3]](#footnote-3)

Dezavantajul principal al operațiilor plastice este apariția complicațiilor. Orice intervenție chirurgicală implică riscuri. De exemplu, *blefaroplastia*, interveția de corecție a ploapelor căzute de care am discutat în paragraful anterior, trebuie executată de către un medic cu foarte multă experiență în domeniu, dar și în acest context pot apărea complicații minore, de cele mai multe ori, imprevizibile. Dintre acestea, *sângerarea* este cea mai frecventă, dar o data cu evoluția tehnologiei medicale riscurile se diminuează din ce în ce mai mult, iar probabilitatea de reușită este cu atât mai mare cu cât clinica este mai specializată, dar, totodată și costurile sunt mai mari. De asemenea, intervenția Alinei Eremia a întampinat, la randul ei, complicații, mai exact *rinită cronică* (inflamația cronică a mucoasei nazale). “Tehnologia a evoluat, și acum operația e mult mai puțin agresivă. Recuperarea este mult mai rapidă, mai ușoară.“, a povestit Alina pe rețelele de socializare. [[4]](#footnote-4)

Printre riscurile obișnuite ale unei intervenții chirurgicale se pot enumera și : *infecțiile* provocate de proceduri realizate în mod necorespunzător, *cheaguri de sânge*, *vindecare târzie*, riscuri legate de *anestezie*, *pneumonie*, *pierderea/reducerea/creșterea sensibilității* unei anumite părți a corpului.

Un alt caz foarte mediatizat este acela al supranumitului “rege al muzicii pop”, Michael Jackson și a faimoasei operații de schimbare a culorii pielii. Artistul a exagrat cu operațiile, deoarece își dorea o schimbare estetică (lucru care s-a și produs). De fapt, ce l-a determinat pe Michael Jackson să-și facă prima operație estetică este diagnosticul cu o boală numită *vitiligo,* boală care treptat se manifesta prin apariția unor pete de culoare albă pe piele ; practic, treptat se “delocora”. Fiind o victimă a rasismului încă din copilărie – tatăl său spunându-i frecvent că este urât - , si totodată împins de boala pe care o purta, a decis să încerce prima sa operație de schimbare a culorii pielii. El a continuat în pas grăbit aceste operații pentru a putea controla boala pe care o purta, iar pas cu pas operațiile au ajuns pentru artist o rutină, trecând peste sfatul doctorilor. În final, datorită numărului ridicat de operații ale artistului, starea acestuia s-a agravat. A fost într-adevăr fericit, totuși, cu costul propriei sănătăți. [[5]](#footnote-5)

Pentru respingerea argumentului contra aș vrea să aduc în discuție faptul că operațiile estetice au o rată de succes foarte mare. De asemenea, lăsând deoparte riscurile amintite în paragrafele precedente, care pot fi prezente la orice intervenție chirurgicală tradițională, operațiile estetice în sine nu reprezintă un risc atât de ridicat. În plus, acestea nu doar că pot ajuta din punct de vedere al sănătății, ci pot spori stima de sine și pot contribui la dobândirea unui aspect foarte plăcut care să îmbunătățească modul în care fiecare individ se percepe.

Lipsa stimei de sine este o problemă gravă, prezentă din păcate la cât mai multe persoane. Eu consider că rezolvarea acesteia constă în efectuarea unei schimbări în viața fiecăruia dintre noi. La fel cum o persoană care vrea să piardă în greutate își lucrează corpul la o sală de forță pentru atingerea idealului unui corp pe măsură, asemanător pot proceda anumite persoane în legătură cu operațiile estetice. Totuși, pacientul trebuie să conceapă să vizeze îmbunătățirea, nu perfecțiunea. Dintr-un demers care avea ca scop normalitatea, chirugia plastica s-a transformat în prezent într-o obsesie pentru perfecțiune, în cazul multor pacienți. La Hollywood, de exemplu, puţine sunt celebritățile care nu au nicio intrevenţie chirugicală. Un exemplu potrivit pentru acest argument este chiar Michael Jackson, despre care am vorbit în paragrafele de mai sus, care dintr-o obsesie pentru ascunderea urmelor bolii de care suferea, a apelat la o serie numeroasă de operații estetice. Prin intermediul acestora, artistul și-a mărit automat stima de sine, prin atingerea unui rezultat satisfăcător al corpului său.

**Încheiere**

În finalul acestui eseu doresc să concluzionez faptul că operațiile estetice realizate de medici specialiști în domeniu sunt de departe lucruri total “sănătoase”. “Estetica este leacul amneziei. Ne trezește la viață”, după cum ar spune Michel Serres, lucru căruia noi îi dăm sens astfel: schimbarea este o parte normală a vieții omului. Contează doar modul în care alegi să te schimbi.

**Bibliografie**

Bănacu, Ana Luminiţa. “*Blefaroplastie (corectie pleoape cazute)*”, accesat pe 29.12.2021, <https://www.cdt-babes.ro/chirurgie_estetica_plastica/blefaroplastie_corectie_pleoape_cazute.php>

Stanciu, Elena. “*Riscurile chirurgiei estetice*”, actualizat pe 24.10.2020, <https://www.romedic.ro/riscurile-chirurgiei-estetice-0P13443>

[Stirileprotv](https://stirileprotv.ro/despre-autor/). “*Michael Jackson si permanenta lupta cu boala*”, actualizat pe 02.11.2012, <https://stirileprotv.ro/show-buzz/muzica/michael-jackson-si-permanenta-lupta-cu-boala.html>

Digi24. “*Operațiile estetice, de la necesitate, la obsesie*”, actualizat pe 12.03.2017,

<https://www.digi24.ro/stiri/actualitate/sanatate/operatiile-estetice-de-la-necesitate-la-obsesie-686095>

Unica.ro. “*Primele declarații ale Alinei Eremia, după operația de urgență*”, accesat pe 08.01.2020, <https://www.unica.ro/vedete/declaratii-alina-eremia-dupa-operatia-de-urgenta-299795>

1. Bănacu Ana Luminiţa, “Blefaroplastie (corectie pleoape cazute)” [↑](#footnote-ref-1)
2. Unica.ro, “Primele declarații ale Alinei Eremia, după operația de urgență” [↑](#footnote-ref-2)
3. Dr. Emanuel Albu, “Operațiile estetice, de la necesitate, la obsesie” [↑](#footnote-ref-3)
4. Unica.ro, “Primele declarații ale Alinei Eremia, după operația de urgență” [↑](#footnote-ref-4)
5. [Stirileprotv](https://stirileprotv.ro/despre-autor/), “*Michael Jackson si permanenta lupta cu boala*” [↑](#footnote-ref-5)